Klubejer giver busturen til finale.

Det er klubejer Eigild B. Christensen, der for at sikre støtte til herrehåndboldholdet, betaler for turen til staden. Aalborg spiller 2. finalekamp mod KIF Kolding København søndag den 26. maj, og fansenes opbakning kan være afgørende. - Jeg ved, hvor meget det betyder for spillerne, at der er stor opbakning fra vores fantastiske fans, der igennem hele sæsonen har fulgt holdet i med og modgang. Det vil jeg gerne belønne - så når vi spiller finale, skal det ikke være prisen, der afskrækker vores fans for at tage med til København, siger Eigild B. Christensen til fanklubbens hjemmeside. Initiativet får forståeligt en modtagelse hos holdets træner Nikolaj Jacobsen, der understreger fansenes vigtighed til så svær og vigtig en kamp som den, der venter i København. Tilmelding til bustur med Aalborg Håndbold Support kan ske på www. aahs.dk.